- Jeg synger endnu, grinte Vendsyssel-direktør Jan Hansen, da Kanal Frederikshavn ringede til ham 10 minutter efter kampen. Vendsyssel åbnede ellers skidt. Ajax førte med 8-3 efter ni minutter. Men herfra begyndte især forsvaret at fungere for Vendsyssel, og det betød samtidig, at keeper Rikke Skov Myrup stod i vejen for flere og flere Ajax-afslutninger. Det lykkedes Vendsyssel at få kontakt ved stillingen 13-13, og ved pausen var stillingen 17-16 til Ajax. I anden halvleg fulgtes holdene ad til 23-23 - med 10 minutter igen. Herfra scorede Vendsyssel fem mål på stribe og afgjorde kampen. På trænerbænken noterede Bo Østergaard sig for sin anden sejr ud af to mulige i spidsen for Vendsyssel. - Det virker som om, at Bo og pigerne allerede forstår hinanden. Han kommer med en fandenivoldskhed, som pigerne er vant til fra de seneste par sæsoner, men samtidig er han god til at guide dem, og han har stor rutine, siger Jan Hansen.

Opsummering:
Vendsyssel Håndbold hentede sæsonens flotteste sejr i 1. division, da holdet lørdag eftermiddag vandt med 29-26 over Ajax i Baunehøjhallen i København. Det skriver kanalfrederikshavn.dk